Datiem ir jābūt pareiziem pirmajā vietā. OSM nav tikai karte, OSM ir ģeotelpiska datubāze. Tas nozīmē, ka noteikti nedrīkst mainīt vai likt nepareizus tegus priekš vizualizācijas / renderēšanas, jo tas ietekmē ne tikai renderēšanu, bet pašus datus. https://wiki.openstreetmap.org/wiki/Tagging_for_the_renderer / https://wiki.openstreetmap.org/wiki/One_feature,_one_OSM_element

Ja es piemēram gribētu analizēt datus un sameklēt jumtu krāsas Rīgā, tad šeit būs 11 nepareizi elementi, jo kā var zināt, ka redzot datos jumtu, tas nav bijis domāts jumts. Pat ja iepriekš te bija tikai jumts gaisā, tas tik un tā bija pareizāk nekā tagad, jo pirmajā vietā ir pamatelementa kontūra, bet ēkas daļas pēc tam. Kā jau minēju, 3D mikrokartēšana ir sarežģīta un viegli pieļaut kļūdas. 

Ja ārzemju kolēģi šādi kartē, tad tādas izmaiņas ir labojamas vai atceļamas. Es nezinu, ko tieši tu domā ar "profesionāli" - visi OSM dalībnieki ir labprātīgie izņemot organizētu kartēšanas, kuriem ir daudz stingrāki kvalitātes nosacījumi. Bet ļoti daudzi kartētāji tiešām zīmē pārliecināti bet nepareizi gadiem ilgi, jo neviens nav vēl pievērsis uzmanību un izlabojis, bet kartētāju motivācijā priekšroka ir kaut kāda konkrēta vizualizācija nevis datu atbilstība patiesībai. OSM arī nav tik daudz dalībnieku, kas spēj pamanīt un izlabot lietas - tas ir ļoti liels darbs. Pat Latvijā izmaiņu ir pietiekami daudz, ka mēs nevaram apskatīt visas un ļoti daudz kļūdu paiet garām.

Protams šī šeit ir ļoti maza lieta salīdzinot ar daudz ko citu. Kaut kad nākotnē jau to kāds izlabos. Tāpēc es to visu minu drīzāk vispārīgi runājot informācijai nākotnei.